open-index/open-wikipedia-markdown huggingface dataset:
Tobias Foss

**Tobias Svendsen Foss** (født 1997) er en norsk landeveissyklist som sykler for Ineos Grenadiers. Foss representerer Lillehammer CK, og har tidligere syklet for Team Joker Icopal, Uno-X Norwegian Development Team og Team Jumbo-Visma.

## Karriere
Foss har syv juniormedaljer fra NM i landeveissykling, deriblant to individuelle gullmedaljer, og to gull på lagtempo. De individuelle gullmedaljene ble begge tatt under norgesmesterskapet i 2015, på henholdsvis landeveisrittet og temporittet.

Han fikk sitt internasjonale gjennombrudd under EM i landeveissykling i 2014, der Foss syklet inn til bronsemedalje i tempo for junior, 35 sekunder bak vinneren Lennard Kämna fra Tyskland. Året etter tok Foss ett steg opp på pallen, med sølv i temporittet.

Under VM i landeveissykling 2015 i USA endte Foss på 8.-plass under temporittet for junior. På fellesstarten fire dager senere, ble rittet ødelagt for ham grunnet mekaniske problemer. Foss endte på 83. plass, 5.26 bak vinneren Felix Gall fra Østerrike.

I august 2019 ble Foss første nordmann til å vinne «Ungdommens Tour de France», Tour de l'Avenir.

I mai 2021 endte Foss på 9. plass sammenlagt i Giro d'Italia. Han tok med seg den gode formen til norgesmesterskapet i Kristiansand i juni 2021, og tok gull både på fellesstart og individuell tempo.

Han tok VM-gull i tempo under sykkel-VM i Australia i 2022. Seieren ble omtalt som sensasjonell, sjokkerende og overraskende, også av Foss selv, da han ikke var ansett som en av forhåndsfavorittene. Seieren var Norges første gullmedalje i et VM-temporitt i eliteklassen.

Året etter fikk han Covid-19 i forkant av Giro d'Italia, og slet med ettervirkninger resten av sesongen. Det viste seg senere at han også hadde hatt mononukleose. 

Foss signerte for Ineos Grenadiers i forkant av 2024-sesongen, og tok samme år sin første proffseier utenfor mesterskap på etappe 1 av Tour of the Alps.

## Meritter

;2014
:Junior-EM
::Bronse i temporittet
:NM i landeveissykling for junior
::Norgesmester på lagtempo
::Sølv i gaterittet
::Sølv i temporittet
::Bronse i landeveisrittet 

;2015
:Junior-EM
::Sølv i temporittet
: NM i landeveissykling for junior
::Norgesmester på fellesstart
::Norgesmester på lagtempo
::Norgesmester i temporitt

;2016
:Norgescupen i landsveissykling
: Norgesmester på lagtempo

;2017
:Tour of Norway 2017
::Ungdomskonkurransen

;2018
:Okolo Slovenska
::Ungdomskonkurransen

;2019
: Tour de l'Avenir
:: Sammenlagt
:Volta ao Alentejo
::Ungdomskonkurransen

;2021
: Norgesmester i temporitt
: Norgesmester på landevei

;2022
: Norgesmester i temporitt
: Verdensmester i temporitt

;2023
:Tour of the Alps
::Poengkonkurransen
::1. etappe

## Referanser


## Eksterne lenker
* 
*
Bow To Each Other

**Bow To Each Other** er en norsk-canadisk pop/elektronika-duo stiftet i 2010. Duoen består av ekteparet Megan Kovacs og Gunhild Kristoffersen.

Deres første album, *The Urge Drums*, ble produsert av Susanne Sundfør og gitt ut i januar 2014. For sitt andre album, *My Heart is a Target* fikk de Spellemannprisen 2015 i klassen popgruppe. Bandet fikk Bendiksenprisen i 2016.

## Diskografi
* *The Urge Drums* (januar 2014, Jansen Plateproduksjon)
* *My Heart is a Target* (november 2015, Jansen Plateproduksjon)

## Referanser


## Eksterne lenker
* 
*
Frans Jeppsson Wall

**Frans Osifoh Jeppsson Wall**, også kjent som **Frans**, (født 19. desember 1998 i Ystad) er en svensk vokalist som ble internasjonalt kjent i 2016 etter å ha vunnet den svenske Melodifestivalen. Jeppson-Wall ble kjent i Sverige som syvåring da han fremførte Elias' hyllest-sang til Zlatan Ibrahimović, «Who's da Man», før fotball-VM i 2006.

12. mars 2016 vant Wall Melodifestivalen med melodien «If I Were Sorry», hvor han som 17-åring ble den yngste vinneren av konkurransen på 33 år. Han ble også den nest yngste vinneren etter Carola Häggkvist, som vant i 1983 med «Främling». 

Han representerte dermed Sverige på hjemmebane i finalen av Eurovision Song Contest lørdag 14. mai samme år.

Frans Jeppsson Wall vant 2019 prisen "Bursztynowy Słowik" som er den årlige musikkprisen som deles ut på Sopotfestivalen i Sopot i Polen.

## Privatliv
Frans Jeppsson Wall, som har en tvillingsoster samt en yngre bror, er tospråkig da hans far har røtter i Nigeria. Fra åtta års alder bodde Frans Jeppsson Wall og familien i England. Frans har også bodd i London periodevis under hele sitt liv. I 15-årsålderen studerte han blant annet musikk i London i et års tid. Han gikk på "naturfaglinjen" på gymnaset.

Frans Jeppsson Wall har under rundt ti år trent gymnastikk i GK Splitt i Ystad. Hans beste grener var "tumbling" og "trampett". Han har også spillt fotball i Sövestads IF.

## Diskografi
Singler med Frans Jeppsson Wall:

* 2006: «Who's da Man» (feat. Elias)
* 2006: «Kul med jul» 
* 2008: «Fotbollsfest» (offisiell EM-låt i 2008)
* 2016: «If I Were Sorry»
* 2016: «Young Like Us»
* 2016: «Amsterdam»

## Referanser


## Eksterne lenker
* 
* 
* 
*
Han Mei

**Han Mei** (født 1998) er en kinesisk skøyteløper.

Hun fikk sitt nasjonale gjennombrudd i det nasjonale enkeltdistansemesterskapet i Harbin i 2016 hvor hun tok to sølvmedaljer på henholdsvis 1 500 meter og 5 000 meter. I ungdoms-OL på Lillehammer samme sesong ble det ytterligere tre sølvmedaljer. Der ble hun den skøyteløperen med flest medaljer av samme valør med sølv på alle de tre individuelle distansene 2×500 meter, 1 500 meter og på fellesstart.

## Personlige rekorder
Oppdatert 22. november 2025.

## Internasjonale mesterskap
Junior-VM på skøyter deltatt i 3 VM ved 13 konkurranser.
:* Collalbo 2013 på 1 000m, 1 500m, 3 000m og lagtempo, og Bjugn 2014 i allround, på 1 000m, 1 500m og 3 000m, og Warszawa 2015 i allround, på 500m, 1 000m, 1 500m og 3 000m.
::* Beste resultat 6.-plass i både allround og på 3 000m begge i Bjugn 2014, samt 6.-plass i lagtempo i Collalbo 2013.

## Referanser




## Eksterne lenker
* 
*  Han Mei på SpeedskatingResults.com
*  Han Mei på Jakub Majerski's Speedskating database (Adelskalender distanser og sammenlagt)
* 
* 
;Bilder
*  Bilder av Han Mei på SpeedSkatingPhotos.info/DesgPhoto.com
AVX-512

**AVX-512** er en 512-biter utvidelse til 256-biter Advanced Vector Extensions SIMD instruksjoner for x86-64-arkitekturen. Utvidelsene ble kunngjort av Intel i juli 2013 og støttes i Intel Knights Landing mikroprosessor, og seinere i forskjellige AMD og Intel prosessorer. AVX-512 er ikke det første 512-biter SIMD instruksjonssettet som Intel har introdusert i sine mikroprosessorer. Koprosessoren Intel Xeon Phi, som er avledet av Intels prosjekt Larrabee, benyttet tidligere et lignende, men ikke binærkompatibelt og bare delvis kombatibelt instruksjonssett.

AVX-512 består av flere separate utvidelser som alle har sin egen CPUID indikator: F, CD, ER, PF, 4FMAPS, 4VNNIW, VL, DQ, BW, IFMA, VBMI, VBMI2, VPOPCNTDQ, BITALG, VNNI, VPCLMULQDQ, GFNI, VAES, BF16, VP2INTERSECT, FP16 og BMM.

Applikasjoner som gjør nytte av utvidelsene inneholder blant annet media prosessering, spill emulering og kunstig intelligens.

Etterfølgeren av AVX-512 er AVX10 og forener de fleste av dens utvidelser under en rekke av felles utvidelser.

## Referanser
Intel MPX

**Intel MPX** (**Memory Protection Extensions**) er et sett med utvidelser i x86-64 arkitekturen. Med støtte i kompilatorer, biblioteker og operativsystemer, gir Intel MPX økt sikkerhet til programvare ved å sjekke feil ved  peker-referanser som ikke oppdages under kompilering og som ellers bare oppdages under kjøring og fører til bufferoverskridning. Intel MPX introduserer nye prosessorregistere og et nytt instruksjonssett som opererer på disse registrene. I tillegg er det et nytt sett med tabeller som lagrer det som ikke er plass til i disse registrene.

## Referanser
LibreOffice Base

**LibreOffice Base** er et databasehåndteringssystem for relasjonsdatabaser i kontorprogramvaren LibreOffice. Applikasjonen blir utviklet av The Document Foundation. 

Programmet oppretter og behandler databaser, og forbereder skjemaer og rapporter som gir enkel tilgang til data. Dets funksjonalitet og grafiske brukergrensesnitt ligner på Microsoft Access. Programmet kan brukes som et grensesnitt mot Microsoft Access-databaser (JET), ODBC- og JDBC-datakilder, PostgreSQL, MySQL og MariaDB.

Første versjon var 3.4.0.1 som ble lansert 4. oktober 2011 som en fork av OpenOffice.org Base. Siste versjon er 24.8.3 som ble lansert 14. november 2024.

I versjon 4.2.0 (lansert 30. januar 2014) ble den C++-baserte databasetjeneren Firebird en eksperimentell opsjon. I versjon 6.2.0 (lansert 7. februar 2019) ble Firebird standard. Tidligere benyttet LibreOffice Base (og forgjengeren OpenOffice.org Base) søkemotoren HSQLDB, som er skrevet i Java.

LibreOffice Base er  plattformuavhengig og kan kjøre på Microsoft Windows, macOS, Android, FreeBSD, OpenBSD, NetBSD og Linux.

## Referanser


## Eksterne lenker
* LibreOffice Base hos LibreOffice.org
* LibreOffice Base Handbook hos The Document Foundation Wiki
Shi Xiaoxuan

**Shi Xiaoxuan** (født 1996) er en kinesisk skøyteløper.

Under ungdoms-OL i Innsbruck 2012 ble hun lekenes første sølvmedaljevinner i hurtigløp på skøyter på 2×500 meter. Hun har også en sølvmedalje fra junior-VM på skøyter i 2015 i den da nye øvelsen lagsprint.

## Personlige rekorder i hurtigløp på skøyter
Oppdatert 23. november 2025.

## Meritter
### Internasjonale mesterskap
Junior-VM på skøyter deltatt i 4 VM ved 12 konkurranser.
:* Collalbo 2013 på 2×500m, 1 000m og lagtempo, og Bjugn 2014 på 2×500m, 1 000m og 1 500m, og Warszawa 2015 på 500m, 1 000m, 1 500m og lagsprint, og Changchun 2016 på 500m og 1 000m.
::* Beste resultat 2.-plass på lagsprint i Warszawa 2015, 4.-plass på 2×500m i Collalbo 2013, og 6.-plass i lagtempo i Collalbo 2013.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2015/16.

## Referanser




## Eksterne lenker
* 
*  Shi Xiaoxuan på SpeedskatingResults.com
*  Shi Xiaoxuan på Jakub Majerski's Speedskating database (Adelskalender distanser og sammenlagt)
;Bilder
*  Bilder av Shi Xiaoxuan på SpeedSkatingPhotos.info/DesgPhoto.com
Liotardbreen

**Liotardbreen** er en kanalisbre i Terre-Adélie, Frankrikes kravområde i Antarktis. Den er om lag 6 km bred  og 11 km lang, og flyter nord-nordøstover fra innlandsisen og ender i en liten tunge om lag 7 km vest for Helene Island.

Breen  ble skissert ned fra flyfoto tatt under U.S. Navy Operasjon Highjump i 1946-47, og ble navngitt av Advisory Committee on Antarctic Names (US-ACAN) etter Andre-Frank Liotard, lederen for den franske antarktisekspedisjonen i 1949-51, som fullførte den første kartleggingen av kysten så langt vest som til denne breen.

## Referanser
Mount Kuipers

**Mount Kuipers** er en isfritt fjell (1&nbsp;940 moh) mellom Mount Benninghoff og Knobhead i Quartermain Mountains i Victoria Land. Det ble navngitt av Advisory Committee on Antarctic Names (US-ACAN) i 1992 etter Ronald L. Kuipers, tidligere i Central Intelligence Agency og fra 1968-1980 i de statlige amerikanske komiteene som var ansvarlig for å koordinere operasjonene i Antarktis.
Iriserende skyer

**Iriserende skyer** er et navn for skyer med farget område, særlig langs kantene. 

I motsetning til halo og regnbue, hvor fargene kommer av lysbryting, oppstår iriseringen av at solstrålene blir avbøyde ved diffraksjon når de går gjennom skyene som består av jevnstorden dråper eller krystaller. Oftest spiller de iriserende skyene i rødt eller grønt. 

I skyer som blir dannet i forbindelse med fjellbølger, vil partiklene i hvert skyelement være jevnstore. Slike skyer vil derfor ha et særlig vakkert fargespill hvor alle fargene i fargespektret kan opptre. Disse skyene blir kalt perlemorskyer. Lysende nattskyer kan også være lett iriserende. 
File:Iridclouds2.jpg|
File:Stratocumulus fibrous fishscali-1.jpg|
File:Stratocumulus fibrous fishscali-2.jpg|
Stepping Stones

**Stepping Stones** er tre markante skjær som ligger 0,8 km nord for Limitrophe Island, utenfor sørvestkysten av Anvers Island. Stepping Stones danner en rekke små tilfluktsteder for arbeiderne på nærliggende Palmer Station og Biscoe Bay, og danner dermed et «springbrett» (engelsk *stepping stones*) for reiser til kysten. De ble navngitt av mannskapet på Palmer Station i 1972.

## Eksterne lenker
* Liste over øyer i Antarktis
Oates Coast

**Oates Coast**  er den delen av kysten av Antarktis som ligger mellom Cape Hudson og Cape Williams. Den danner kysten av Oates Land, en del av  Australsk Antarktis. Den østlige delen av denne kysten ble oppdaget i februar 1911 av løytnant Harry Pennell i Royal Navy, kommandør på ekspedisjonsskipet «Terra Nova» på den britiske antarktisekspedisjonen 1910-13. Han oppkalte kysten etter kaptein Lawrence E.G. Oates som samen  med kaptein Robert F. Scott og tre kompanjonger i British Antarctic Expedition forsvant da de var på vei tilbake fra Sydpolen i 1912. Vestdelen av kysten, i nærheten av Mawson Peninsula, ble først kartlagt etter flyfoto tatt under U.S. Navy Operation Highjump 1946-47.
Solnik Point

**Solnik Point** (bulgarsk *нос Солник*, ‘Nos Solnik’) er et kupert nes som stikker 550 meter fra nordvestkysten av Low Island i Sør-Shetlandsøyene i Antarktis. Det utgjør sørsiden av innløpet til Kazichene Cove. Det ligger 4,1&nbsp;km sørvest for Cape Wallace og 11,15 km nord for Cape Garry.

Neset er oppkalt etter bebyggelsen Solnik nordøst i Bulgaria.

## Kilder
* Solnik Point. SCAR Composite Gazetteer of Antarctica.
Det svenske instituttet i Athen

**Det svenske instituttet i Athen** (svensk: *Svenska institutet i Athen*; gresk: Σουηδικό Ινστιτούτο Αθηνών) er et svensk institutt som driver klassisk arkeologi i Hellas, og er et av 17 utenlandske arkeologiske institutt som betjenes i Athen. Det svenske instituttet ble opprettet den 10. mai 1948. Det finansieres av det svenske Utbildningsdepartementet (som har ansvar for utdannelse og forskning). Det drives som en stiftelse og Sveriges regjering velger ordføreren i instituttets styre og regnskapene blir revidert av en revisor utpekt av regjeringen.

Sammen med de tilsvarende dansk, finske og norske arkeologiske instituttene på stedet (se lenke nederst) bidrar det svenske instituttet til Det nordiske biblioteket i Athen. Instituttets formål er formulert som følgende: «... å fremme utforskning av Hellas' antikke kultur, å formidle kunnskap om dette, og dermed berike vår egen kultur, samt å stimulere og støtte kulturutvekslingen mellom Sverige og Hellas.»

Direktør for instituttet siden 2010 har vært Arto Penttinen. Torsten Kälvemark har siden samme tid vært ordfører i stiftelsens styre. Til instituttet tilhører også Gästhuset i Kavala. Kavala ligger i østlige Makedonia i nordlige Hellas og har boliger tilgjengelige for svenske kunstnere, forfattere og forskere.

## Arkeologiske utgravninger

Instituttet har gjort utgravninger i blant annet Afidnes (Attika), Asine (Argolis), Agios Elias (Arkadia), Berbati (Argolis), Khaniá Kastelli (Kreta), Dendra (Argolis), Kalaureia (Poros), Malthi (Messenia), Midea (Argolis), Paradeisos (vestlige Trakia), samt gjort arkeologiske oversiktsundersøkelser i Asea (Arkadia) og Makrakomi (Fthiotis).

## Direktører for instituttet
* Erik Holmberg 1947–48
* Åke Åkerström 1948–56
* Arne Furumark 1956–57
* Paul Åström 1958–63
* Carl-Gustaf Styrenius 1963–71
* Åke Åkerström 1971–72
* Pontus Hellström 1972–76
* Robin Hägg 1976–94
* Berit Wells 1994–2003
* Ann-Louise Schallin 2004-10
* Arto Penttinen 2010-

## Trussel om nedleggelse
I den svenske regjeringens budsjettforslag for 2015 foreslo utdanningsminister Helene Hellmark Knutsson å minske bidragene til de tre middelhavsinstituttene, blant annet Det svenske instituttet i Athen, med en halvering for 2016 og fullstendig opphør i 2017. Etter store protester ble forslaget trukket tilbake.

## Se også
* Det Danske Institut i Athen
* Det finske institutt i Athen (finsk: *Suomen Ateenan-Instituutti*)
* Det norske institutt i Athen

## Referanser


## Litteratur
* Korka, E. et al., red. (2006): *Foreign Archaeological Schools in Greece, 160 Years*, Athen: Hellenic Ministry of Culture, s. 144-151.

## Eksterne lenker
* 
*
Miharashi-iwa

**Miharashi-iwa** er en ås på 40 moh, det høyeste punktet helt nordøst på Øst-Ongul. Det ble kartlagt etter landmålinger og flyfoto tatt under Den japanske antarktisekspedisjonen (JARE), 1957, og navngitt Miharashi-iwa (Panoramautsiktsfjellet).
Kvithamaren

**Kvithamaren** er et fjell sørvest for Vestre Skorvebreen og like øst for Slokstallen i Mühlig-Hofmannfjella i Dronning Maud Land i Antarktis. Det ble kartlagt av norske kartografer fra landmålinger og flyfoto av den norske antarktisekspedisjonen (1956–60).
Chance Rock

**Chance Rock** er et skvalpeskjær i midten av Gerlachesundet nær samløpet med Orléans Strait i Det antarktiske arkipel. Det ble vist på argentinske kart fra 1957 og fikk dette navnet av UK Antarctic Place-Names Committee i 1960 fordi skjæret er en fare for skipsfarten i området.
Den Hartog Peak

**Den Hartog Peak** er et lite fjell på vestsiden av munningen av Ramseybreen, 6 km sørøst for Woodall Peak. Det ble oppdaget og fotografert av U.S. Antarctic Service på Flight C den 29. februar – 1. mars 1940, og kartlagt av A.P. Crary i 1957–58 og  navnsatt av Crary etter Stephen Den Hartog, som var glasiolog i gruppen som krysset Victoria Land (1958–59), og overvintret ved Little America V i 1958.
Anton Schweitzer

**Anton Schweitzer** (født 6. juni 1735 i Coburg, død 23. november 1787 i Gotha) var en tysk operakomponist.

Fra 1769 var han knyttet til Seylersche Schauspiel-Gesellschaft som kapellmester og komponist. Hans opera *[[Alceste (opera)|Alceste]]*, skrevet for Seylerkompaniet og urfremført ved hertuginne Anna Amalias hoffteater i Weimar av Seylerkompaniet 28. mai 1773, regnes som den første seriøse tyske operaen. Etter at hoffteateret i Weimar brant i 1774 flyttet han til Gotha, der han etterfulgte Georg Benda som hoffkapellmester ved det hertugelige hoffet.

## Verk
* *Elysium* (libretto: Johann Georg Jacobi, 18 January 1770, Hoftheater Hannover)
* *[[Die Dorfgala]]* (libretto: Friedrich Wilhelm Gotter, 30 June 1772, Hannover)
* *[[Alceste (Schweitzer)|Alceste]]* (libretto: Christoph Martin Wieland, 28 May 1773, Hoftheater Weimar)
* *Die Wahl des Herkules* (libretto: Christoph Martin Wieland, 3 September 1773, Hoftheater Weimar)
* *[[Rosamunde (Schweitzer)|Rosamunde]]* (libretto: Christoph Martin Wieland, 20 January 1780, Nationaltheater Mannheim)

## Referanser


## Litteratur
* 
* 
* Julius Maurer: *Anton Schweitzer als dramatischer Komponist.* Publikationen der Internationalen Musikgesellschaft, Leipzig 1912.
Mount Greene

**Mount Greene** er et fjell som er 2220 moh, ved sørsiden av munningen av Freimanisbreen hvor denne møter toppen av Tuckerbreen i Admiralty Mountains i Antarktis. Det ble kartlagt av U.S. Geological Survey (USGS) fra landmålinger og flyfoto tatt av U.S. Navy, 1960–62, og ble navngitt av Advisory Committee on Antarctic Names etter løytnant John H. Greene i U.S. Army, som ledet en helikopteravdeling som fløy for USGS under landmålingen av området, 1961–62.

## Referanser
Beglomeg

**Beglomeg** er et rockeband fra Oslo startet i 2009.

Bandet ga ut debutalbumet *Eurokrjem* i 2015 og fikk for det Spellemannprisen 2015 i klassen rock, Natt&Dags rikspris for årets plate og Morgenbladets *Den Gyldne L* For beste linernotes. I april 2017 ga de ut det trippel-CD-en *Compac Dick Collection* bestående av *Eurokrjem* og tidligere utgitte sanger samlet i albumene *Very Bæd!* og *Mr. Funny Guys*.

## Diskografi
* *Eurokrjem* (2015, Fysisk format)
* *Very Bæd!* (2017, Fysisk format)
* *Mr. Funny Guys*  (2017, Fysisk format)
* *Compac Dick Collection* (2017, Fysisk format) - trippel-CD med *Eurokrjem*, *Very Bæd!* og *Mr. Funny Guys*
* *Elske livet fantastiskt* (2019, Fysisk format)

## Medlemmer
* : vokal, bass
* : trommer
* : synthesizer
* : gitar
* : tenorsaksofon
* : trompet
* : perkusjon

## Referanser
Röntgen Peak

**Röntgen Peak** er et fjell 1,9 km sørøst for Cape Cockburn i den nordøstlige delen av Pasteur Peninsula på Brabant Island i Det antarktiske arkipel. Det er med på et argentinsk kart fra 1953, men ikke navnsatt. Det ble fotografert av Hunting Aerosurveys Ltd. i 1956-57, og kartlagt etter disse bildene i 1959. Det ble navnsatt av United Kingdom Antarctic Place-Names Committee (UK-APC) etter Wilhelm Röntgen (1845–1923), en tysk fysiker som oppdaget røntgenstråling i 1895.
Small Rock

**Smalt Rock** er et lite skjær 400 meter nord for Berntsen Point, som ligger i innløpet til Borge Bay på østsiden av Signy Island i Sør-Orknøyene. Navnet finnes på et kart av lavet mannskapet på RRS «Discovery II» under Discovery Investigations som kartla Borge Bay i 1933.
Nordenskjöld Peak

**Nordenskjöld Peak** er et særpreget, delvis snødekket fjell, 2&nbsp;355 moh, som ligger ved toppen av Nordenskjöldbreen og like øst for Mount Roots i Allardyce Range på Sør-Georgia. Navnet kommer fra den nærliggende Nordenskjöldbreen (som igjen er oppkalt etter den svenske oppdageren Otto Nordenskjöld). Navnet ble gitt av David Ferguson, en skotsk geolog som besøkte Sør-Georgia i 1911-12.
Fredriksenøya

**Fredriksenøya** er en øy 2,5 nautiske mil lang og 0,5 nautiske mil bred, og som ligger 0,5 nautiske mil sørøst for Powell Island i Sør-Orknøyene. Den ble oppdaget av kaptein Nathaniel Palmer og kaptein George Powell på deres sjøreise i desember 1821 og navnsatt av den norske hvalfangeren Petter Sørlle, som kartla øya under hvalfangst i 1912–13.

## Referanser
Bentenøya

**Bentenøya** er en liten øy som ligger 5 nautiske mil vest for Ongulkalven i den østlige delen av Lützow-Holmbukta. Den ble kartlagt etter landmålinger og fra flyfoto tatt under Japanese Antarctic Research Expedition, 1957–62, og kalt «Benten-shima» (Gudinne- eller Lagnadsøya).

## Referanser
Paul Murray

**Paul Murray** er navnet til flere personer:

* Paul Murray (forfatter) (født 1975), irsk forfatter
* Paul Murray (fotballspiller) (født 1976), engelsk fotballspiller
* Paul Murray (langrennsløper) (født 1977), australsk langrennsløper
Jon Denney

**Jon Denney** (født 1960) er en amerikansk tidligere skihopper fra Duluth, Minnesota. Han konkurrerte internasjonalt i årene 1977-1984.

I junior-VM i Murau 1978 ble han nummer 47 av 52 deltakere. Året etter ble han nasjonal juniormester. Han ble nummer 29 i VM i skiflyging i Oberstdorf 1981 og 22 i Harrachov i 1983.

Denney deltok i den tysk-østerrikske hoppuka 1977/78, 1980/81, 1981/82 og 1983/84, og fikk sammenlagtplasseringene 63, 43, 71 og 77. I verdenscupen, som startet opp sesongen 1979/80, ble han nummer 59 sammenlagt i 1980/81, 54 i 1981/82 og 50 i 1982/83. Hans beste plassering i enkeltrenn i verdenscupen var 10.-plass i storbakken i Thunder Bay 22. februar 1981 og i storbakken i Lahtis 6. mars 1983.

Etter at han la opp som aktiv skihopper har Jon Denney blant annet vært hopptrener i Itasca Ski Club i Coleraine, Minnesota.

Familien Denney har hatt en rekke skihoppere. Jons bror Jim deltok i OL 1976 og 1980. En annen bror, Jeff, deltok i VM 1978. I USAs nasjonale mesterskap i 1977 vant Jim seniorklassen, Jeff ble juniormester, mens Jon vant gutteklassen. Jim Denneys sønner Jim jr. og Jeff har vært skihoppere på kontinentalcupnivå, og Jim jr. deltok i OL 2006. Jon, Jeff og Jims far Jim sen. var utregningssjef under OL i Lake Placid 1980.

## Referanser


## Hovedkilde
* Adam Kwieciński: Hoppresultater John Denney (besøkt 13. mars 2016)

## Eksterne lenker
*
Nasjonalrådet (Slovakia)

**Nasjonalrådet for Den slovakiske republikk** (slovakisk: *Národná rada Slovenskej republiky*) er Slovakias folkevalgte parlament. Nasjonalrådet et ettkammerparlament med 150 medlemmer. Det er landets lovgivende myndighet, og har i tillegg som oppgave å kontrollere regjeringen. Parlamentet holder til i Bratislava.

## Historie
Den ungarske stenderforsamlingen holdt sine møter i Bratislava fra 1536 til 1848. Det første slovakiske medlem av forsamlingen var Ľudovít Štúr i 1847. Som den første slovakiske nasjonalforsamling regnes et møte i Wien i 1848, med 2007 deltakere. Møtets president var Jozef Miloslav Hurban. Fra 1869 til 1918 fantes det et mindre antall slovakiske medlemmer av Ungarns parlament.

I perioden 1918 til 1939 var slovakene representert i Tsjekkoslovakias parlament i Praha. Den andre slovakiske nasjonalforsamling møttes i september 1918. Denne nasjonalforsamlingen ble imidlertid forbudt av de tsjekkoslovakiske sentralmyndighetene, allerede i 1919. Inntil 1939 ble det valgt slovakiske representanter til parlamentet i Praha, men uten at de på selvstendig grunnlag kunne hevde interessene til den slovakiske nasjon. Et slovakisk parlament ble opprettet i perioden 1939 til 1945, under tysk, nasjonalsosialistisk overherredømme. 

Slovakia var i perioden 1945 til fløyelsrevolusjonen i 1989, en kommunistisk ettpartistat. De første demokratiske valg til parlamentet ble holdt i 1990. En ny grunnlov trådte i kraft 1. januar 1993.

Partistrukturen er relativt oppsplittet. Koalisjonsregjeringer har derfor vært det vanlige.

## Valgordningen
Valgperioden er fire år, men det er anledning til å skrive ut nyvalg før perioden er ute. Valgordningen er forholdstallsvalg basert på partilister.  I tillegg kan velgerne gi særskilt stemme til fem ulike kandidater. Partilistene avgjør maktfordelingen mellom partiene i parlamentet.   

Det gjelder en sperregrense på 5 % for partier, 7 % for koalisjoner av to til tre partier, og 10 % for koalisjoner på fire partier eller flere. 
File:National Council of the Slovak Republic main building + Bratislava Castle 01.jpg|Parlamentsbygningen i Bratislava til venstre, og Bratislava slott.
File:National Council of the Slovak Republic, Bratislava, Slovakia.jpg|Plenumssalen


## Referanser
Bunnerbreen

**Bunnerbreen** er en isbre i den nordøstlige delen av Bear Peninsula som flyter til sjøen langs sørøstsiden av Gurnon Peninsula i Marie Byrd Land i Antarktis.

Den ble kartlagt av U.S. Geological Survey etter landmålinger og fra flyfoto tatt av U.S. Navy i 1959–66, og ble navnsatt av Advisory Committee on Antarctic Names etter sersjant Donald R. Bunner, et medlem av U.S. Army Aviation Detachment i Antarktis i løpet av Operation Deep Freeze i 1965 og 1966.

## Referanser
Kuzma Petrov-Vodkin

**Kuzma Petrov-Vodkin** var en russisk-sovjetisk maler, grafiker, kunstteoretiker, forfatter og pedagog.

## Liv og gjerning
Petrov-Vodkin ble født  byen Khvalynsk (i dagens Saratov oblast), hvor faren var skomaker På 1890-tallet studerte han malerkunst og tegning i Samara, videre 1895-97 på sentralskolen for teknisk tegning i St. Petersburg. Senere flyttet han til Moskva, hvor han studerte hos Valentin Serov og særlig Konstantin Korovin på Moskvas skole i maling, bildehugging og arkitektur. År 1901 fortsatte han  studiet i München. og 1904 fullførte han studiene i Moskva og reiste  til Paris, for å gå i privatlære. Han la også ut på studiereiser til Italia og Nord-Afrika.

Petrov-Vodkin slo gjennom med *Drømmen* i 1910, et bilde som den ortodokse kirken fant vel mye erotisk. I 1911 ble han medlem i Mir iskusstva. Hans mest kjente verker er *Bading av en rød hest.* Kunsten hans var omdiskutert mellom de fremste russiske malerne, Aleksandr Benois forsvarte den, mens Ilja Repin var avvisende.

I sovjet-tiden arbeidet  Petrov-Vodkin mye som grafiker og dramatiker. Kunstverkene hans fra denne tiden er mørkere, ofte holdt i en stil som kan minne litt om bysantisk kunst og ikonmaling. Han skrev dessuten fortellinger og småstykker, samt teoretiske skrifter.

Fra 1918 til 1933 underviste han i det Frie Statlige Kunstpedagogiske Atelier i Petrograd (Leningrad).

I 1927 ble han diagnostisert med tuberkulose og måtte etter hvert mer eller mindre gi opp malingen. Han skrev i denne tiden tre halvt selvbiografiske bøker, som alle nådde en stor lesekrets.

## Galleri

Sleep_(Petrov-Vodkin).jpg|*Drømmen*, 1910
Bathing_of_a_Red_Horse_(Petrov-Vodkin).jpg|*Bading av en rød hest*, 1912


## Referanser
Rotoruasjøen

**Rotoruasjøen** *(Lake Rotorua)* er, etter Tauposjøen, den nest største innsjøen på Nordøya, New Zealand. Sjøen ligger i en kaldera, restene av en vulkan som ikke har vært aktiv på 240&nbsp;000 år. Sjøen er del av en større gruppe av  innsjøer med vulkansk opprinnelse i distriktet Rotorua. Men en gjennomsnittlig dybde på bare 10 meter, er den totale mengde vann betydelig mindre enn Tarawerasjøen, som ligger litt lenger øst ved Tarawera-vulkanen.

Ved sørsiden av sjøen ligger byen Rotorua, som har betydelig geotermisk aktivitet. Sjøen har en uvanlig mørk, grønn-gul farge, som kommer av det høye innholdet av svovel og andre vulkanske mineraler.

To kilometer fra østbredden ligger Mokoia Island, som ble et naturreservat i 1921. Denne lille øya er et fristed for truede fuglearter, og er fri for rovdyr.

Innsjøen har et alvorlig problem med forurensing; mer enn noen annen sjø på New Zealand. Nærliggende Rotorua, med over 50&nbsp;000 innbyggere, lot kloakken gå rett i sjøen i en årrekke. I 1969 ble sjøen beskrevet som et «uskyllet toalett». Dette har det imidlertid blitt orden på. Dagens forurensning kommer stort sett av avrenning fra landbruket, men også her er det lagt ned en innsats for å bedre vannkvaliteten.

Rotoruasjøen har en god bestand av ørret og regnbueørret, og det blir drevet sportsfiske hele året.

## Referanser


## Eksterne lenker
*
Mount Cowart

**Mount Cowart** er et fjell, 1&nbsp;245 moh, midtveis langs Galt Ridge i Neptune Range i Pensacolafjellene. Det ble kartlagt av U.S. Geological Survey etter  landmålinger og flyfoto, 1956–66, og ble navnsatt av Advisory Committee on Antarctic Names etter stabsersjant Ray J. Cowart som var flytekniker i Pensacolafjella sommeren 1957–58.
Mickle Island

**Mickle Island** er en særdeles liten øy 1,9 km sørøst for Flagstaff Point, like utenfor vestsiden av Ross Island. Den ble kartlagt og fikk dette navnet av den britiske antarktiskekspedisjonen ledet av Shackleton, 1907-09. Navnet virker å være ironsik ment siden mickle betyr «stor».

## Se også
* Liste over øyer i Antarktis
Austin Head

**Austin Head** er et nes 3 km nord-nordvest for Leon Head, som stikker ut i Undine South Harbour på sørkysten av Sør-Georgia. Det ble kartlagt av South Georgia Survey i perioden 1951–57, og  navnsatt av UK Antarctic Place-Names Committee etter Elijah Austin, en viktig handelsmann New Haven i USA, som sendte ut de første to amerikanske selfangerskutene til Sør-Georgia i 1790.
Beaufoy Ridge

**Beaufoy Ridge** er en særpreget svart rygg i havet utenfor Antarktis. Den ligger på vestsiden av Sunshinebreen og like nord for Iceberg Bay på sørkysten av Coronation Island i Sør-Orknøyene. Den har en høyde opp mot 650 moh i nordvestenden. Den ble navnsatt av Falkland Islands Dependencies Survey, etter kartleggingen deres i 1948–49, etter kutteren «Beaufoy» som den 12. desember 1821 med Michael McLeod som kaptein, seilte til en posisjon minst 60 nautiske mil vest for Sør-Orknøyene, hvor de på kartet avmerket at de hadde sett land, muligens  Coronation Island.

## Referanser
Heksegryta

**Heksegryta** er en gruppe fjelltopper mellom Belgen og Tverreggbreen ved Kirwanveggen i Dronning Maud Land i Antarktis. De ble kartlagte av norske kartografer etter landmålinger og flyfoto tatt av Maudheimekspedisjonen (1949–52) og ytterligere flyfoto i 1958–59.

## Referanser
Ferrari 330

**Ferrari 330** (1963–1968) er diverse italienske sports- og racerbiler fra 1960-tallet med 4-liter 12-sylindret motor (V12) på om lag 300 hk, med forgasser.  Hver sylinder har volum 330 ccm, derav navnet *330*.

Motoren hadde tidligere stått i Ferrari 400 America, og de første 50 bilene het da også **330 America**, men var av utseende nesten lik storselgeren Ferrari 250 GT/E, som hadde hatt en eldre 3-liters V12.  Disse var 2-dørs familiebiler med 4 seter og tak, tegnet av Pininfarina.

Utseendet ble noe endret i **330 GT 2+2** fra 1964, solgt i 625 eksemplarer (som serie I), hvorav ett siden 1998 har vært i Norge, og et annet (#6781) ifølge Oppland Arbeiderblad ble den første bil som John Lennons eide selv. Fra 1965 var 4-trinns manuell erstattet med 5-trinns, solgt i 455 eksemplarer (som serie II).  Videreført som Ferrari 365 GT 2+2 fra 1967.

**330 GTC** fra 1966 var en videreføring av Ferrari 275 GTC produsert i om lag 500 eksemplarer.  En cabriolet kalt **330 GTS** ble laget i omkring 100 eksemplarer.  Videreført som Ferrari 365 GTC og GTS, med nye motorer.

Ferrari 330 America fl.jpg | 330 America (50 eks.)
Ferrari 330GT Four Headlight Series I 1Y7A6241.jpg | 330 GT 2+2 Serie I (625 eks.)
MHV Ferrari 330GT 01.jpg | 330 GT 2+2 Serie II (455 eks)
Saxony Classic Rallye 2010 - Ferrari 330 GTC 1967 (aka).jpg | 330 GTC (ca. 600 eks)
Ferrari 330GT Spyder (8206882694).jpg | 330 GTS (ca. 100 eks.)
1967 Ferrari 330 GTC Zagato sn 10659.jpg | 330 GTC Zagato (1 eks.)
Ferrari 330GT Vignale Shooting Brake, 2012 Salon Privé (London), front left side.jpg | 330 GT stasjonsvogn Vignale (1 eks., en tid eid av Jason Kay)

### Racerutgaver
To stykk **330 GTO** og fire stykk **330 LM B** (Le Mans Berlinetta) ble bygd i 1963 og hadde 390 hk, men var egentlig bygd på Ferrari 250 Lusso med utseendet til en Ferrari 250 GTO. Alle seks finnes fremdeles i 2012.

Racerbilene **330 P1, P2, P3 og P4** ble bygd i ett eksemplar hver.

Ferrari 330 GTO With 250 GTO Body at Brands Hatch.jpg | 330 GTO (2 eks.) replika
1962 Ferrari 330 LMB.jpg | 330 LMB (4 eks.)
Ferrari 330P rear-left Enzo Ferrari Museum.jpg | 330 P (1 eks.)
2006FOS 1964Ferrari330P2.jpg | 330 P2 (1 eks.)
330P3 at Le Mans.jpg | 330 P3 (1 eks.)
1967 Ferrari 330 P3slash4, Glickenhaus (Lime Rock).jpg | 330 P4 fra 1967 (1 eks.)


## Referanser


## Eksterne lenker
*
Redpath Peaks

**Redpath Peaks** er en gruppe, lave, snødekte fjell som ligger 6 km sørøst for Mount Shattuck og Independence Hills helt sør i Heritage Range i Ellsworth Mountains. De ble navnsatt av Advisory Committee on Antarctic Names (US-ACAN) etter Bruce B. Redpath, en geofysiker under den første krysningen til US Antarctic Research Program (USARP) fra Sydpolen til Dronning Maud Land i 1964-65.
Jean-Louis Trintignant

**Jean-Louis Xavier Trintignant** (født 11. desember 1930 i Piolenc i Vaucluse, død 17. juni 2022 i Collias i Gard) var en fransk skuespiller.

Trintignant filmdebuterte i 1955 og fikk året etter sitt gjennombrudd som Brigitte Bardots veike ektemann i *Og gud skapte kvinnen..*.  Etter et tre års avbrudd på grunn av militærtjeneste i Algerie fortsatte han filmkarrieren i Frankrike. Han fikk oppmerksomhet for Claude Lelouchs *En mann og en kvinne* i 1965. I 1970 ble han belønnet med prisen for beste skuespiller i Cannes for rollen i Costa-Gavras' *Z* 

Han var en gift med skuespillerinnen Stéphane Audran. Han er far til Marie Trintignant som i 2003 ble drept av sin partner.

## Filmografi (i utvalg)

## Referanser

## Eksterne lenker
* 
*
Mount Emison

**Mount Emison** er et markant fjell,, 2&nbsp;050 moh, som ligger på vestsiden av Campbellbreen, like nord for munningen av Batesbreen i Deep Freeze Range i Victoria Land. Det ble kartlagt av U.S. Geological Survey etter landmålinger og flyfoto tatt av U.S. Navy, 1955–63, og  navnsatt av Advisory Committee on Antarctic Names etter William B. Emison, en biolog ved McMurdo-basen, 1964–65 og 1965–66.

## Referanser
Shackleton Valley

**Shackleton Valley** er en bred dal som går vest-nordvest fra Strømnes i Strømnesfjorden i Sør-Georgia. Han ble navngitt av UK Antarctic Place-Names Committee (UK-APC) etter sir Ernest Henry Shackleton som utforsket Britisk Antarktis og som gjorde en episk reise over Sør-Georgia med to av mennene sine i mai 1916 etter å ha seilt i en livbåt fra Elefantøya. De endte da opp i denne dalen. De fikk kontakt med hvalskytteren Sørlle, som da var bestyrer på Strømness hvalstasjon, og resten av mannskapet på Elefantøya ble berget.
Moyes Islands

**Moyes Islands** er en gruppe småøyer som ligger vest i Watt Bay, 4,6 km sørøst for Cape-Pigeon Rocks. De ble oppdaget av Australasian Antarctic Expedition (1911-14) under Douglas Mawson, som navngav dem etter Morton H. Moyes som var meteorolog i ekspedisjonen.

## Se også
* Liste over øyer i Antarktis
Påledriver

**Påledriver** er en anleggsmaskin som blir brukt til å drive påler ned i grunnen, for å danne fundament for bygninger, kaier og liknende. En vanlig type har et rør som går utenpå pålen som skal drives ned i grunnen, med et lodd innvendig. Loddet blir heist opp til toppen av røret og slippes ned på pålen. Distansen pålen blir drevet nedover for hver gang loddet blir sluppet er proporsjonal med massefarten.

En annen type benytter en hydraulisk hammer for å drive ned pålen. Massefarten er mindre for denne typen, men slagfrekvensen er mye høyere enn for typen med lodd. 

## Galleri

File:Truck mounted Pile driver 014.jpg|Lastebilmontert påledriver.


## Eksterne lenker

* Powerquip Co., Ltd. – Ledende produsent av hydrauliske peledrivere
* International Construction Equipment, Inc. – Produsent av vibrerende peledrivere
* Webside om Vulcan Iron Works som produserte peledrivere fra 1870-tallet til 1990-tallet
* Rock River Thresheree, Inc. har en fungerende American Hoist & Derrick dampdreven peledriver som demonstreres hver Labor Day weekend
* Junttan Oy – Ledende produsent av hydrauliske peledrivere 
* American Deep Foundation – Pele-driver eksperter i America
Ogden Heights

**Ogden Heights** er noen flate, hovedsakelig isdekte høyder, om lag 13 km lange, som utgjør en del av sørveggen ved den øvre Priestleybreen sørøst for Tantalus Peak i Victoria Land. Høydene ligger nær stedet hvor den sørlige geologigruppen fra New Zealand (NZGSAE), 1962–63, landet. Det ble navngitt av dem etter løytnant John H. Ogden i U.S. Navy som var pilot på flyet som fløy dem til dette stedet og siden tilbake til basen.
Straumsnutane

**Straumsnutane** er en gruppe nunataker om lag 28 km øst for Witte Peaks i den nordøstlige delen av Ahlmannryggen i Dronning Maud Land. Den ble oppdaget av Den tyske antarktisekspedisjonen 1938–39 under ledelse av Alfred Ritscher, og oppkalt etter Willy Stein, båtsmann på ekspedisjonen. De ble kartlagt av Den norsk-britiske-svenske antarktisekspedisjonen (NBSAE), mellom 1949-52 og fikk nytt navn av nordmennene.
Doolette Bay

**Doolette Bay** er en bukt som ligger der vestsiden av Ninnis bretunge møter fastlandet. Den ble oppdaget av Den australasiatiske antarktisekspedisjonen (1911–14) under ledelse av  Douglas Mawson, som navngav den etter G.P. Doolette fra Perth, som støttet ekspedisjonen økonomisk.

## Referanser
Pieljekaise

**Pieljekaise** (samisk: *Bieljijgájse*, ørefjellet) er et fjell vest for Hornavan i Arjeplog kommune i Norrbottens län. På sørvestsiden av fjellet ligger Pieljekaise nasjonalpark.

## Fotnoter


## Referanser
Mount Dietz

**Mount Dietz** er et fjell, 2&nbsp;250 moh, like nord for samløpet mellom Souchezbreen og Bartlettbreen hvor de markerer den sørlige grensen av Hays Mountains i Dronning Mauds Fjell. Det ble kartlagt av U.S. Geological Survey etter landmålinger og flyfoto tatt av U.S. Navy, 1960–64, og ble navnsatt av Advisory Committee on Antarctic Names etter løytnant D.L. Dietz i US Navy, en pilot på flyfotograferingstuene i under Operasjon Deep Freeze 1964 og 1965.

## Referanser
Debye–Scherrer-metoden

**Debye–Scherrer-metoden** er en metode til identifikasjon av krystallinske stoffer og består i å registrere røntgenreflekser fra et krystallpulver på en fotografisk film. Metoden ble utarbeidd av Peter Debye og Paul Scherrer i Göttingen i 1915.

Pulveret kan for eksempel festes med vaselin til en tynn glasstift som blir plassert i sentrum av et sylindrisk kamera. Vanlige kameradiametre er 5,73, 9,00 eller 11,46 cm. En monokromatisk røntgenstråle blir sendt mot preparatet, som roterer under eksponeringen.

## Eksterne lenker
* Debye–Scherrer-metoden. (2009, 14. februar). I Store norske leksikon. Hentet 20. november 2013 fra .
Lorenz Wegscheider

**Lorenz Wegscheider** (født 28. januar 1964) er en tysk tidligere skihopper som konkurrerte internasjonalt for Vest-Tyskland i årene 1976-1990.

I junior-VM i Murau i 1982 ble han nummer 25. Han fikk samme plassering i VM i skiflyging i Planica i 1985. I verdenscupen ble han nummer 66 sammenlagt i 1984/85 og 76 i 1986/87. Hans beste plassering i enkeltrenn i verdenscupen var 13.-plass i skiflygingsbakken i Harrachov 23. februar 1985 og i storbakken i Thunder Bay 7. desember 1986. Wegscheider deltok i den tysk-østerrikske hoppuka i årene 1980-1990.

Sammenlagtplasseringer i Hoppuka:

## Referanser


## Kilder
* Adam Kwieciński: Hoppresultater Lorenz Wegscheider (besøkt 13. mars 2016)

## Eksterne lenker
*
Oriental Theatre

**Oriental Theatre** eller **Oriental Theater** kan vise til:

*Oriental Theatre (Chicago)
*Oriental Theatre (Milwaukee)
*Oriental Theatre (Portland)
Eilefsen Peak

**Eilefsen Peak** er et fjell på den nordøstlige delen av Radford Island, som ligger i Sulzbergerisen utenfor kysten av Marie Byrd Land i Antarktis. Fjellet ble trolig sett første gang på en flytur under Byrd-ekspedisjonen (1928–30). Det ble navngitt av Advisory Committee on Antarctic Names etter Albert Eilefsen, som var sjåfør under Byrd-ekspedisjonen (1933–35).

## Referanser
Pieljekaise nasjonalpark

**Pieljekaise** er en nasjonalpark i Sverige, på vestsiden av fjellet Pieljekaise vest for innsjøen Hornavan i svensk Lappland. Området domineres av bjørkskog opp mot tregrensen på cirka 800 moh. I den sørlige delen finnes flere vann med god fiskebestand.

*[[Kungsleden]]* krysser nasjonalparken, og her finnes også en overnattningshytte (Pieljekaisestugan).

## Referanser




## Eksterne lenker
*
Hallstein Rasmussen

**Hallstein Rasmussen** (født 22. april 1925 i Nordre Bjørnsund i Fræna kommune, død 28. februar 2016 i Bergen) var fiskeridirektør i tiden 1978-1988.

Han var født i fiskeværet Nordre Bjørnsund i Fræna kommune i Møre og Romsdal som den yngste av 12 søsken. Etter endt utdanning som sosialøkonom ble han ansatt i Fiskeridirektoratet i 1953 som sekretær for daværende fiskeridirektør Klaus Sunnanå. I 1958 tiltrådte han som generalsekretær i Norges Fiskarlag. Ti år senere, i 1968, ble han tilsatt som assisterende fiskeridirektør. Han ble utnevnt til fiskeridirektør i 1978.  Etter åremålets utløp  i 1988 og fram til han gikk av med pensjon i 1995 hadde  Rasmussen igjen tittelen som assisterende fiskeridirektør.

Rasmussen styrte Fiskeridirektorat i en brytningstid. Teknologiske nyvinninger og en stor kapasitetsoppbygging i fiskeflåten førte til nedfiskede bestander. Dette førte etterhvert til en overgang fra fritt fiske til en gjennomregulert fiskerinæring.  Samtidig kom framveksten av havbruksnæringen. Rasmussen var en pådriver for etablering av forskningsstasjonene i Matre og Austevoll. Gjennom store deler av sin karriere var han styreleder for fiskermessen i Trondheim, senere også for Aqua Nor som i dag er verdens største messe for akvakultur-teknologi. I en årerekke ledet han også fiskeriforhandlingene med Færøyene.

Hallstein Rasmussen var ridder av 1. klasse av St. Olavsorden og æresmedlem av Norges Fiskarlag.

## Kilder
* Nekrolog i Aftenposten 9. mars 2016
* Nekrolog - Fiskeridirektoratet 7. mars 2016
* Omtale i Fiskeribladet Fiskaren 4. mars 2016
* Medlem av styrer og råd - Forvaltningsdatabasen
Deltakraft

**Deltakraft** er i kjerne- og partikkelfysikk et navn på en tilnærming for den sterke kjernekraften mellom to partikler. Kraften er uendelig stor dersom partiklene er nøyaktig på samme sted, ellers er den null.

## Eksterne lenker
* Deltakraft. () I *[[Aschehoug og Gyldendals Store norske leksikon|Store norske leksikon.]]* Hentet fra:
Jang Soo-jee

**Jang Soo-jee** (født 13. mars 1997) er en sørkoreansk skøyteløper.

Hun tok sin første nasjonale seniormesterskapsmedalje under det nasjonale allroundmesterskapet i Seoul for 2016 hvor hun fikk bronse etter mesteren Kim Bo-reum og sølvmedaljøren Park Ji-woo. Under ungdoms-OL i Innsbruck fire år tidligere i hurtigløp på skøyter så tok hun en sølv i fellesstarten og en bronse på 3 000 meter.

## Personlige rekorder i hurtigløp på skøyter
Oppdatert 9. feb 2016.

## Referanser




## Eksterne lenker
* 
*  Jang Soo-jee på SpeedskatingResults.com
*  Jang Soo-jee på Jakub Majerski's Speedskating database (Adelskalender distanser og sammenlagt)
;Bilder
*  Bilder av Jang Soo-jee på SpeedSkatingPhotos.info/DesgPhoto.com
Tsåktso

**Tsåktso** (nordsamisk: *Cokcu*) er et fjell nord i Kiruna kommune i svensk Lappland. Fjellet ligger innenfor et rakettskytefelt, som ligger mellom norskegrensen i nordvest, finskegrensen i nordøst, Europavei 10 i sørvest og Europavei 45 i sørøst.

## Fotnoter


## Referanser
Strandtinden

**Strandtinden** er et fjell som ligger ved Tjeldsundet øst i Lødingen kommune. Det har en høyde på  meter over havet og er et av Hinnøyas høyeste fjell. 

## Fotnoter



## Referanser
Mabel Mercer

**Mabel Mercer** (født 3. februar 1900 i Burton upon Trent i England, død 20. april 1984) var en engelsk artist som sang låter inspirert av kabaret- og jazzmusikk. Hun sang ofte på nattklubber som Chez Bricktop, Le Ruban Bleu, Tony's, RSVP, Carlyle, St. Regis Hotel og etter hvert sitt eget lokale, Byline Club. Sangeren Frank Sinatra besøkte ofte konsertene hennes, og la ikke skjul på at han beundret henne.

Hun ble gitt Presidentens frihetsmedalje av Ronald Reagan i 1983, som kalte henne «en sangers sanger» og «et levende bevis på dyktigheten til amerikansk sang».

## Diskografi
* 1942: *Porgy and Bess*
* 1953: *Songs by Mabel Mercer, Vol. 1*
* 1953: *Songs by Mabel Mercer, Vol. 2*
* 1953: *Songs by Mabel Mercer, Vol. 3 (Written Especially For Her)*
* 1955: *Mabel Mercer Sings Cole Porter*
* 1956: *Midnight at Mabel Mercer's*
* 1958: *Once in a Blue Moon*
* 1960: *Merely Marvelous Mabel Mercer*
* 1964: *Mabel Mercer Sings*
* 1965: *The Art of Mabel Mercer* (nyutgivelse av *Songs by Mabel Mercer* med et ekstra spor)
* 1968: *At Town Hall* (konsertalbum med Bobby Short)
* 1969: *Second Town Hall Concert* (konsertalbum med Bobby Short)
* 1974: *For Always* (nyutgivelse av *Mabel Mercer Sings*)
* 1975: *A Salute to Mabel Mercer on her 75th Birthday* (samleboks)
* 1980: *Echoes of My Life* (siste studioinnspilling)
* 2002: *Previously Unreleased Live Performances (Legendary Performers)*

## Referanser


## Eksterne lenker
* 
* 
*  The Mabel Mercer Foundation
Patrik Carlgren

**Patrik Ulf Anders Carlgren** (født 1992) er en svensk fotballspiller som spiller for den franske klubben .

## Landslaget
Den 10. januar 2016 fikk han sin første landskamp for  mot .

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
OpenOffice.org Base

**OpenOffice.org Base** er et tidligere program i kontorprogramvaren OpenOffice.org. Første versjon ble lansert 30. april 2002. Programmets oppgave var å opprette og behandle databaser, og hadde støtte for skjemaer og rapporter som ga enkel tilgang til data. I funksjonalitet var det sammenlignbar med Microsoft Access.

I mai 2012 ble den etterfulgt av Apache OpenOffice Base. Den 25. januar 2011 ble LibreOffice Base lansert som en fork av OpenOffice.org Base.

## Referanser


## Eksterne lenker
*
Breakwater Point

**Breakwater Point** er et nes på vestsiden av innløpet til Koppervik i Bay of Isles, på nordkysten av Sør-Georgia. Navnet ble først benyttet på et kart fra 1931 av Det britiske marinedepartementet.
Natan Rybak

**Natan Rybak** (Рибак, Натан, 1913–1978) var en ukraninsk lyriker og sosialrealistisk prosaforfatter med jødisk opphav.

Rybak utga tre lyrikksamlinger på 1930-tallet.

Han utga omkring 20 novellesamlinger hvorav de fleste på 1930- og 1940-tallet. 

Han er kjent for sine romaner. Han fikk Stalin-prisen i 1950 for bind 1 av romanen *Pereiaslavs’ka rada*. Romanen *Pomylka Onore de Bal’zaka* ble filmatisert i 1969.

## Bibliografi
Biobliografien er et utvalg hentet fra *Encyclopedia of Ukraine*.
**Harmaty zherlamy na skhid* (1934) (engelsk oversettelse av tittel *Cannons with Muzzles Facing East*)
**Kyïv* (1936) (*[[Kiev]]*)
**Dnipro* (2 bind, 1937–8) (Dnepr)
**Pomylka Onore de Bal’zaka* (1940) (engelsk oversettelse av tittel *The Mistake of [[Honoré de Balzac]]* filmatisert i 1969)
**Zbroia z namy* (1943) (engelsk oversettelse av tittel *The Weapons Are with Us*)
**Pereiaslavs’ka rada* (Bind 1 i 1948, som fikk Stalinprisen i 1950 og bind 2 i 1953) (engelsk oversettelse av tittel *The [[Perejaslav]] Council*)
*Trilogien *Chas spodivan’ i zvershen’ * (1960) (engelsk oversettelse av tittel *A Time of Expectations and Achievements*) 
**Soldaty bez mundyriv* (1966) (engelsk oversettelse av tittel *Soldiers without Uniforms)*
*Det ble utgitt samleutgaver med Rybaks bøker i 5 bind i 1963–4 og 1981. 

## Referanser
Sebastian Holmén

**Rasmus Sebastian Holmén** (født 1992) er en svensk fotballspiller som spiller for .

Hans bror er fotballspilleren Samuel Holmén.

## Landslaget
Den 15. januar 2015 fikk han sin første landskamp for  mot .

## Referanser


## Eksterne lenker
* 
*